Урыстәылатәи аруаа уахыки-ҽнаки рыла украинатәи аҳаирпланқәа Су-25 ҩба карыжьит
© Sputnik / Виталий ТимкивЛетно-тактические учения ЮВО
© Sputnik / Виталий Тимкив/
2022 шықәса жәабран 24 раахыс урыстәылатәи аруаа икарыжьхьеит 461 украинатә ҳаирплани 246 вертолиоти.
АҞӘА, нанҳәа 18 - Sputnik. Урыстәылатәи аруаа уахыки-ҽнаки рыла украинатәи аҳаирпланқәа Су-25 ҩба карыжьит, абри атәы аанацҳауеит Атәылахьчара аминистрра.
Аҳаирпланқәа руак карыжьит ДЖәР, Веролиубовка иахьаҵанакуа, аҩбатәи – Запарожиатәи аобласт, Малые Токмачки аҟны.
Уи адагьы аҳауаҽацәыхьчаратә хархәагақәа икарыжьит аԥырҩы дызҭам ахархәагақәа 26.
Аоператив-тактикатә авиациеи, аракетатә ари, артиллериеи ииасыз уахыки-ҽнаки рыҩнуҵҟа 143 раион рҿы УАМ аруааи реибашьыга техникеи ҭадырхеит.
Донецктәи ахырхарҭаҿы иаԥырҟәҟәаан украинатәи ажәыларақәа хԥа, аӷа ицәыӡит 220 еибашьҩы ихәни ишьни, атанк, акәылӡмашьынақәа хԥа, автомашьынақәа хәба, артиллериатә система М777, агаубица Д-20, ҩ-артиллериатә шьақәгыла "Гвоздика".
Алада-Донецктәи ахырхарҭаҟны иҭархоуп 210 солдаҭ, атанк, ҩ-ршьаҟатә машьынак, х-автомашьынак, артиллериатә система М777, атанкҿагыла пушка МТ-12 "Рапира".
Купиансктәи ахырхарҭаҿы иаԥырҟәҟәаауп ажәыларақәа быжьба, иқәгоуп аџьаԥҳанышьҭаҵарҭа. Киев иацәыӡит 75 еибашьҩы, акәылӡмашьынақәа хԥа, апикапқәа ҩба, артиллериатә шьақәгыла "Krab".
Краснолимантәи ахырхарҭаҿы иҭахеит 80 еибашьҩы, акәылӡмашьынақәа хԥа, апикапқәа ҩба, Запорожиатәи ахырхарҭаҿы – 195-ҩык УАМ аибашьцәа, аршьаҟауаа рмашьынақәа ҩба, автомашьынақәа хԥа, артиллериатә шьақәгыла "Krab", артиллериатә система М777, агаубица L119 (Британиа ду).
Херсонтәи ахырхарҭаҿы иҭархоуп 30 солдаҭ, автомашьынақәа хԥа, арадиолокациатә станциа AN/TPQ - 37.